-Rakar ikki útlendingar um vit drepa springarar Vit mugu ikki lata okkum ræða av útlendskum umhvørvisfólkum og blaðgreinum í útlendskum miðlum, heldur Jacob Vestergaard Savnsmynd (Mynd: Sverri Egholm) 2018-09-14 16: 20 Sverri Egholm-Tað rakar ongan útlending, hvørki í New York ella London, at vit drepa springarar í Føroyum. Tað heldur Jacob Vestergaard, sum umframt at vera tinglimur fyri Fólkaflokkin, eisini er sýslumaður í Eysturoynni. -Føroyingar drepa ikki springarar til stuttleika, men fyri at fáa mat á borðið. Sjálvsagt skulu vit til eina og hvørja tíð gagnnýta alt tað tilfeingi, ið vit hava í havinum, eisini havsúgdjór, skrivar tingmaðurin á Facebook. -Vit hava altíð brúk fyri øllum tí, ið vit kunnu veiða, fugli, fiski og hvali, og harvið fáa ókeypis døgurðamat. Innløga hevur altíð havt og hevur framvegis stóran týdning. -Vit hava greiðar lógarkarmar fyri allari veiðu og eru væl skipað, sigur hann. Ikki fyrr enn skjóttgangandi bátar komu, at møguleiki var at reka springarar-Vit veiða ikki orsaka av siðvenjuni. Siðvenjan hevur onki við málið at gera. Tað var ikki fyrrenn vit fingu skjóttgangandi bátar, at møguleiki var at reka og halda springarar til. -“ Rokið” um springaradrápið í Hvalvík er skapt av teimum, sum eru ímóti, at vit drepa hval. Tíverri eru tað fleiri, ið hava latið seg lokkað. -Vit hava dripið springarar í áratíggir, og tað hevur havt líka so lítla ávirkan á okkara umdømi, sum tað, at vit hava dripið grindahval. Útlendingar gera ongan mun á, um vit drepa springarar ella grindahval, skrivar Jacob Vestergaard.